เรื่องร้องเรียน: สนามฟุตบอลซอยลาดพร้าว 91 ใช้เสียงดังรบกวนบ้านรอบข้างทั้งวัน การจอดรถก็เกะกะ ทำลายความสงบของผู้อยู่อาศัย  ทั้งเสียงเฮ เสียงเชียร์ และยังใช้ไมโครโฟนขยายเสียงพากย์ฟุตบอลตั้งแต่เช้าจนเกิน 21.00 น. ทั้งเสาร์และอาทิตย์ วันธรรมดาก็เชียร์ฟุตบอลกันจนถึง 23.00 น. หรือเกินกว่านั้น  เป็นการใช้สิทธิเกินส่วน ละเมิดสิทธิในการอยู่อาศัยอย่างสงบของผู้อยู่อาศัยใกล้เคียงรอบด้าน โดยเฉพาะวันหยุดราชการและเวลาค่ำที่ต้องการพักผ่อน  นอกจากนี้ผู้มาใช้บริการยังจอดรถมอเตอร์ไซค์บนทางเท้าหน้ารั้วบ้าน ส่วนรถยนต์ก็จอดรถจนชิดประตูบ้าน ฯลฯ ทำให้เดินทางเข้าออกไม่สะดวก  การที่เขตอนุญาตให้เปิดสนามฟุตบอลในเขตที่อยู่อาศัย และทำให้คนเข้ามาใช้สถานที่ในเขตชุมชนโดยไม่เคารพสิทธิของผู้อยู่อาศัยบริเวณใกล้เคียง เป็นกรณีที่เขตไม่พิจารณาให้รอบคอบ เป็นการกระทำที่ไม่ชอบด้วยกฎหมายหรือไม่
การดำเนินการของเจ้าหน้าที่: เจ้าหน้าที่ได้ออกแบบแนะนำ ให้สนามฟุตบอลควบคุมเสียงจากการจัดกิจกรรมและเล่นฟุตบอล ไม่ให้รบกวนผู้พักอาศัยใกล้เคียง
ความเห็นของผู้แจ้ง: ขอขอบคุณที่ดำเนินการอย่างรวดเร็ว ขอรอดูผลในวันหยุดสุดสัปดาห์ที่จะถึงว่าได้ผลเป็นประการใด จะเงียบหรือยังนะคะ เพราะที่ผ่านมา toxic noise มากค่ะ
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร